Leida

Leida on eesti naisenimi.

Eesnimi Leida esineb juba 1886. aastal Mats Tõnissoni kalendris (nimepäevaks 16. jaanuar). Laialdasemalt hakkas nimi levima tänu Andres Saali jutustustele "Vambola" (1889) ja "Aita" (1891). Andres Saal ise seletab nime sõnast "leidma" (Leida-nimeline tegelane on tema jutustustes leidlaps). Nime pandi 20. sajandi algusaastatest alates kasvava hooga. Kõige rohkem pandi Leida nime Esimese maailmasõja ajal, seejärel langes nime kasutus pidevalt kuni 1940. aastani. Hiljem on nime antud harvadel juhtudel.Edgar Rajandi. Raamat nimedest. Tallinn, 1966, lk. 105-106

1. jaanuari 2018 seisuga oli Eestis eesnimi Leida 1355 naisel. Leida oli Eestis populaarsuselt 138. naisenimi. Kõige populaarsem oli eesnimi Leida üle 85-aastaste vanuserühmas, kus neid on 10 000 elaniku kohta 139,29, ning Lääne maakonnas, kus neid oli 10 000 elaniku kohta 24,08. Leida oli keskmiselt 81 aasta vanune (mediaanvanus oli 82). https://www.stat.ee/nimed/Leida

1. jaanuari 2022 seisuga oli Eestis eesnimi Leida 955 naisel. Leida oli populaarsuselt 195. naisenimi. Leida oli keskmiselt 82 aasta vanune (mediaanvanus oli 84).1. jaanuari 2024 seisuga oli eesnimi Leida 773 naisel. Leida oli populaarsuselt 235. naisenimi. 

Lätis oli 2021. aasta 30. juuni seisuga eesnimi Leida 9 inimesel.Personvārdu datu bāze

Nime kandjaid
Leida Anting, eesti museoloog ja kodu-uurija
Leida Aru, eesti näitleja ja telerežissöör
Leida Kook, eesti arst, arstiteadlane ja pedagoog
Leida Kudisiim, eesti õpetaja ja kirjanik
Leida Laius, eesti filmilavastaja
Leida Leivategija, eesti entomoloog ja põllumajandusteadlane
Leida Loone, eesti ajaloolane
Leida Peips, eesti endine lüpsja
Leida Rammo, eesti näitleja
Leida Sevruk, eesti rahvasportlane
Leida Sibul, eesti laulja
Leida Soom, eesti ooperilaulja, tekstiili- ja eksliibrisekunstnik
Leida Tarvas, eesti sisearhitekt
Leida Tigane, eesti lastekirjanik ja prosaist
Leida Tuulmets, eesti matemaatik
Leida Ulp, eesti õpetaja

Viited

Kategooria:Eesti naisenimed